ผมต้องหันไปทางไหนไหม หรือโอเคแล้ว
ผมเริ่มรายงานข่าวเกี่ยวกับแก๊งมาเฟีย ทางช่องฟ็อกซ์ 29 เมื่อปี 1994
และผมรายงานข่าว เกี่ยวกับโจอี้ เมอร์ลิโนเยอะมาก
เมอร์ลิโนอาจพ้นทัณฑ์บนแล้ว
แต่เขายังคงเป็นที่สนใจไม่หยุด
สมาชิกแก๊งเมอร์ลิโน ได้ครอบครองรถลัมโบร์กีนีที่ถูกขโมยมา
เมอร์ลิ… มีรถบรรทุกมา รอเดี๋ยว
โจอี้ เมอร์ลิโนเป็นพาดหัวข่าวเยอะมาก เพราะเขาเป็นหนุ่มโลดโผน
เขาแต่งตัวดี เขาวางตัวดี
เขาอวดดี
โจ รู้สึกยังไงบ้างที่พ้นทัณฑ์บนแล้ว
- ดีครับ เราจะไปดิสนีย์เวิลด์กัน - คุณจะไปดิสนีย์เวิลด์เหรอ
เวลาเขาเดินเข้าไปในห้อง เขาก็สะกดทั้งห้องไว้ได้เลย
เวลาเขาเข้าไปในไนต์คลับ แถวยาวก็แหวกออก เชือกกำมะหยี่ถูกเปิดออก
แล้วโจอี้ เมอร์ลิโนก็เดินเข้าไปเลย
โจอี้กลายเป็นคนดังอยู่พอสมควร
โจอี้ไม่กลัวกล้อง ไม่กลัวนักข่าว
ไม่ว่าในการพูดคุยโต้ตอบครั้งไหน เขาเป็นคนปิดจบได้เสมอ
มีครั้งนึงผมพูดว่า "โจ เราได้ยินมาว่ามีคนสั่งเก็บคุณ"
และตัวเลขที่เราได้ยินมาคือห้าแสนดอลลาร์
แล้วเขาก็หยุดไปครู่นึง แล้วก็พูดว่า…
ห้าแสนเหรอ งั้นผมฆ่าตัวตายเองดีกว่า
มันคลาสสิก
เขารู้วิธีควบคุมถนน สื่อ
และเขาก็เป็นคนฉลาด เมื่อเป็นเรื่องของการเป็นนักเลง
ถ้ามีใครทำนายเมื่อสิบปีก่อน ว่าหนึ่งวันก่อนวันขอบคุณพระเจ้า
คุณจะแจกไก่งวง 500 ตัว คุณจะเชื่อพวกเขาไหม
เชื่อสิ
พวกสื่อชอบไอเดียของการที่หัวหน้าแก๊งแถวบ้าน
คอยดูแลชาวบ้าน
มันเป็นเรื่องราวน่าสนใจที่ทำให้หนังสือพิมพ์ขายดี
แต่สำหรับเอฟบีไอ เขาเป็นมาเฟีย ไม่ใช่คนใจบุญ
และเอฟบีไอต้องหยุดเขา
สำหรับเด็กไร้บ้าน พวกเขาไม่มีอะไรเลย
ผมให้คนอื่นเสมอ แบบนี้ผมจะเป็นคนเลวได้ไงเนอะ
(สงครามมาเฟียเขย่าฟิลาเดลเฟีย)
ผมเริ่มจากการเป็นตำรวจในเครื่องแบบ
กับคู่หูสุนัข
มันสนุกครับ พูดตรงๆ
ได้ออกไปตามถนน ไล่ตามคนร้าย
แต่ผมมาเข้าเอฟบีไอ เพราะผมอยากสืบสวนองค์กรอาชญากรรม
หลังจากสแตนฟาเข้าคุก
ก็มีความกังวลมากมาย
เกี่ยวกับการที่เมอร์ลิโน กับนักเลงรุ่นใหม่ยังอยู่บนถนน
รับแทงพนันผิดกฎหมาย ปล่อยเงินกู้นอกระบบ
ค้ายา ฆาตกรรม
และมันเป็นหน้าที่ของผมและทีมของผม
ที่ต้องจับกุมและเอาพวกเขาออกจากถนน
เรามีสายที่ติดตามโจอี้อยู่ตลอดเวลา
พยายามหาข้อมูลว่าโจอี้จะไปไหน
เขาคบหาอยู่กับใคร และถ้าพวกเขาสามารถสืบได้
เขาทำอะไรอยู่
ปัญหาคือโจอี้ เมอร์ลิโนไม่อยากกลับเข้าคุก
ไม่มีใครอยากหรอก
ก็เลยสอดแนมเขาได้ยาก
เก้า-ห้า-เจ็ด
พวกเขาใช้ชีวิตอยู่กับกระจก ส่องกระจกมองหลังตลอดเวลา
ส่องกระจกมองข้างตลอดเวลา
เขาขับรถของเขา เลี้ยวหักศอกแบบผิดปกติ
และถ้าคุณเลี้ยวตามแบบนั้น เขาจะรู้เลยว่าคุณตามเขาอยู่
โจอี้กลายเป็นคนที่จับตัวได้ยาก เอาชนะได้ยาก
โจอี้นำหน้าคนพวกนี้อยู่สิบก้าวเสมอ
ส่วนมากเป็นเพราะความฉลาด ส่วนมากเป็นเพราะความโชคดี
แต่พอรวมเข้าด้วยกันแล้ว ทำให้คุณอันตรายมาก
ทีมผม เรากำลังรวบรวมหลักฐาน เพื่อทำคดีภายใต้กฎหมายริโค่
เราเชื่อว่าเมอร์ลิโนมีส่วนเกี่ยวข้อง
ในองค์กรทุจริตที่ได้รับอิทธิพล จากขบวนการอาชญากรรม
ก่อนอื่น เราต้องแสดงให้เห็นว่ามีองค์กรอยู่
แล้วเราก็พิสูจน์ว่ามันทุจริต เพราะการกระทำผิดทางอาญา
(หลักฐานการกระทำความผิดทางอาญา มาตรา 01 มาตรา 02)
ไม่ค่อยมีความคืบหน้า ในแง่ของการเข้าถึงข้อมูลลับจากข้างใน
จึงมีการตัดสินใจว่าจะบันทึกวิดีโอ
ว่ามีใครเข้าออกอเวนิวคาเฟ่บ้าง
อเวนิวคาเฟ่คือบ้านของโจอี้ คือแหล่งรวมตัวของเขา
ที่เขาขายซิการ์และอะไรแบบนั้น
เราชอบเล่นไพ่หรือลูกเต๋าที่ห้องด้านหลัง
มันเป็นที่ที่พวกผู้ชายอำกัน ล้อกัน
มันเป็นแบบนั้น
แค่เพราะมันเป็นแหล่งรวมตัว ไม่ได้แปลว่ามีกิจกรรมชั่วร้ายเกิดขึ้นซะหน่อย
โจอี้กับพรรคพวกเข้าๆ ออกๆ ที่นั่นทุกวัน
แองเจโล่ ลัตซ์, แดนนี่ แดมโบรเชีย สตีวี มาซโซน, จอร์จ บอร์เกซี
รายชื่อยาวเป็นหางว่าว
กล้องที่อเวนิวคาเฟ่ช่วยให้เราเข้าใจว่า
โจอี้เกี่ยวคลุกคลีอยู่กับใครและบ่อยแค่ไหน
สำหรับการดำเนินคดีภายใต้กฎหมายริโค่
เราต้องพิสูจน์ให้ได้ว่ามีองค์กรอยู่
และการแสดงให้เห็นว่าเขาเป็นหัวหน้า
และมีคนจำนวนมากพอยอมรับ และเคารพว่าเขาเป็นหัวหน้า
คือหลักฐานสำคัญที่สุดเพียงชิ้นเดียว
แต่เราไม่มีหลักฐานการก่ออาชญากรรม
มันท้าทายมาก
เรามีกลุ่มเพื่อนผู้ชายที่โตมาด้วยกัน
ถูกลงโทษด้วยกัน ไปโรงเรียนด้วยกัน ไปเต้นรำด้วยกัน
ครอบครัวของพวกเขาตาย พวกเขาผ่านเรื่องนั้นมาด้วยกัน
ความผูกพันมันเป็นแบบนี้ รัฐบาลไม่มีทางทำลายมันได้
โจอี้ เมอร์ลิโนและแก๊งของเขา…
พวกเขารู้ดีว่าอะไรที่ทำให้สมาชิกคนอื่นๆ และคนในครอบครัวก่อนหน้าพวกเขา
ต้องติดคุก
และพวกเขาเรียนรู้จากมัน
พวกเขาระมัดระวังมากเวลาพูดคุยเรื่องงาน
และคนที่พวกเขาจะคุยด้วย
เอฟบีไอเริ่มชอบแนวทาง การใช้พยานที่ให้ความร่วมมือ
พวกมาเฟีย พวกเขาเปลี่ยนขั้วได้
และผมคิดว่า ณ จุดนั้น
เอฟบีไอพยายามเข้าหารอน เพรวิตี
เพรวิตีเคยทำงานเป็นจนท.รักษาความปลอดภัย ที่กาสิโนในแอตแลนติกซิตี้
สุดท้ายเขาโดนไล่ออกเพราะขโมย
ในที่สุดเขาก็ถูกตำรวจรัฐนิวเจอร์ซีย์จับ
เพราะไปรีดไถเงินใครคนนึง
คุณเคยพูดถึงตัวเองว่าเป็นเหมือน แพทย์ทั่วไปในวงการอาชญากรรม
หมายความว่ายังไงครับ
ผมไม่เคยเชี่ยวชาญเรื่องไหนเลย แต่ก็มีไม่กี่อย่างที่ผมไม่เคยทำ
เราตัดสินใจลองให้เขาเป็น พยานที่ให้ความร่วมมือ
การทำงานให้สำนักงานอัยการสหรัฐฯ
ผมไม่ได้มองรอน เพรวิตีผิดไปเลยสักนิด
เขาเป็นอาชญากรเต็มตัว
แต่เราใช้เขาช่วยหาหลักฐาน เอาผิดโจอี้ เมอร์ลิโนได้
ผมไปพบเพรวิตี นอกเมืองแฮมมอนตันในเจอร์ซีย์ตอนใต้
และผมจำได้ว่า
ตอนที่เขาเดินเข้ามา ผมคิดว่าเขาตัวใหญ่มาก
เพรวิตีเป็นคนหยาบๆ ห้าวๆ
เขาค่อนข้างโหด เขาเป็นคนข้างถนน
เขาเป็นมาเฟียในแบบที่ควรจะเป็น
เราตัดสินใจเสนอสัญญาให้เขา ที่เราคิดว่ายุติธรรม
สัปดาห์ละ 2,000 เหรียญ เพื่อแลกกับการให้เขาติดเครื่องดักฟัง
รวบรวมหลักฐานตามคำสั่งของเรา
เกี่ยวกับกิจกรรมต่างๆ ของแก๊งมาเฟียฟิลาเดลเฟีย
ชีวิตเขาจะตกอยู่ในอันตราย
เขารู้ดี เรารู้ดี
แต่สุดท้ายเขาก็ยอมทำ
ทำไมน่ะเหรอ
เพราะเขาไม่อยากติดคุก และเขาสนใจแต่เรื่องเงิน
แต่ปัญหาคือเพรวิตีกับเมอร์ลิโน
พวกเขาไม่ได้สนิทกันขนาดนั้น
เมอร์ลิโนค่อนข้างระวังตัวกับเพรวิตี
มีอุปสรรคที่เราต้องเอาชนะให้ได้
โจอี้ไม่เคยไว้ใจรอน เพรวิตี ไม่มีใครไว้ใจรอน เพรวิตีเลยเหอะ
ถ้าคุณเคยเห็นผู้ชายที่คุณรู้สึกไม่ไว้ใจ เขาเป็นแบบนั้นแหละ
แต่คนทำธุรกิจกับรอน เพรวิตี เพราะพวกเขาเห็นวิธีหาเงิน
รอน เพรวิตี เขาเป็นพวกหัวหมอ ชอบใช้เล่ห์เหลี่ยมเอาตัวรอด
และสำหรับโจอี้ เมอร์ลิโน ทุกอย่างเป็นเรื่องของเงินทั้งนั้นแหละ
เป้าหมายคือทำให้เพรวิตีเข้าถึงเมอร์ลิโน
เพื่อให้เมอร์ลิโนไว้ใจ ผ่านส่วยและความเคารพ
สิ่งสำคัญสำหรับโจอี้มีแค่นั้น
ซึ่งก็คือเงิน และ "พวกเขาคิดว่าฉันสำคัญ"
เราเอานาฬิกาโรเล็กซ์ ซับมาริเนอร์ ให้รอนเรือนนึง
เป็นแบบฝังเพชรรอบหน้าปัด
เพื่อให้เอาไปให้เมอร์ลิโนเป็นของขวัญ เพื่อแสดงความเคารพ
โจอี้ติดกับ หลงกลเต็มๆ
เมอร์ลิโนชวนเพรวิตีไปคุยเรื่องงาน
ในที่สุดก็รู้สึกว่าเรามาถูกทางแล้ว
และนั่นกระตุ้นให้เอฟบีไอขยายทีม
ผมไปถึงฟิลาเดลเฟีย
และพวกเขามอบหมายให้ผม อยู่หน่วยสืบสวนอาชญากรรม
ตอนนั้นผมอายุ 27 ปี เป็นวันแรกของผมในเอฟบีไอ
และผมรู้สึกเหมือนผมเดินเข้าไปในหนัง
เจ้าหน้าที่คนนึงบอกว่า "เราจะไปพบเพรวิตี
เขาจะไปพบโจ เมอร์ลิโน มาติดเครื่องดักฟังให้รอนกัน
ทิตคอมบ์ยังใหม่เอี่ยม
ผมคิดว่าการติดเครื่องดักฟัง ให้รอน เพรวิตีเป็นโอกาสดีมาก
ที่ทิตคอมบ์จะเห็นว่า นี่ไม่ใช่ความรู้จากตำราที่เรียนกันในโรงเรียน
นี่คือสิ่งที่เราทำกันทุกวัน
ผมเดินเข้าไปในห้องนอนเขา เขาใส่ชุดคลุมอาบน้ำกับกางเกงบ็อกเซอร์
และเขาใส่จ็อกสแตรปอยู่
รอนสูงประมาณ 180 ซม. หนักประมาณ 145 กก. หัวล้าน
เขายืนอยู่ตรงนั้นแบบนี้
เสื้อคลุมเขาเปิดอยู่ แล้วเขาก็ถาม "เด็กนี่เป็นใคร"
ผมติดเทปจากสะดือเขาจนถึงหน้าอก
เอาเครื่องบันทึกเสียงไว้ในจ็อกสแตรป
แล้วผมก็มองไปรอบๆ คิดว่า "นี่เรื่องจริงเหรอ
ทำแบบนี้กันเหรอ ผมโดนแกล้งอยู่รึเปล่า"
นี่คือเอฟบีไอสินะ
รอนไปพบเมอร์ลิโนที่อเวนิวคาเฟ่
แล้วพวกเขาก็เริ่มคุยเรื่องงานกัน
และไม่ว่าจะเคยไม่ไว้ใจเพรวิเตแค่ไหน เมอร์ลิโนก็เริ่มคลายความระแวงลงแล้ว
เพรวิเตนั่งอยู่ในที่ประชุม เขาวางเท้าไว้บนโต๊ะ
เขามองไปที่เท้า
และเขาเห็นชิ้นส่วนจากเครื่องบันทึกเสียง
ห้อยลงมาจากขากางเกงยีนส์ของเขา
ซึ่งใครก็ตามที่อยากเห็นมันอาจเห็นได้
นี่มันเสี่ยงสุดๆ เลย
เพราะถ้าพวกเขารู้ว่าเขาร่วมมือกับตำรวจ
พวกเขาคงพยายามฆ่าเขาแน่
เขาไม่ลังเลแม้แต่น้อย
เขารีบเปลี่ยนมานั่งไขว่ห้าง เอาเท้าลงไปวางบนพื้น
ปกปิดมันได้ทั้งหมด
ต้องใช้ความกล้าหาญมากในการทำอะไรแบบนั้น
หลังจบการพูดคุย เมอร์ลิโนบอกเขาว่า
พวกเขาได้ของโจรมาจำนวนมาก เป็นจักรยานกับนมผงเด็ก
และถามเพรวิตีว่า เขาคิดว่าจะขนย้ายของพวกนั้นได้ไหม
พวกเขาให้คนแอบลักลอบเข้าไป ในลานจอดรถไฟในฟิลาเดลเฟียตอนใต้
และขโมยตู้คอนเทนเนอร์เหล็กมา
พวกเขาไม่รู้ว่ามีอะไรอยู่ในตู้คอนเทนเนอร์เหล็ก
พวกเขาแค่ต่อรถพ่วงและขับมันออกมา
ข้อตกลงเกิดขึ้นแล้ว
เพรวิตีกลับไปหาเมอร์ลิโนพร้อมซองจดหมาย และพูดว่า "นี่ส่วนแบ่งของนาย"
ตอนนี้คุณก็พิสูจน์แล้วว่าเราร่วมงานกันได้
คราวนี้เมอร์ลิโนสั่งให้เพรวิตีไปซื้อของโจร
นี่คือเครื่องหมายยืนยัน ที่จะนำไปสู่การตัดสินว่าเมอร์ลิโนและคนอื่นๆ
พัวพันในองค์กรทุจริตที่ได้รับอิทธิพล จากขบวนการอาชญากรรม
มันเป็นผลงานที่เยี่ยมมาก
เมอร์ลิโนเริ่มไว้ใจเพรวิตีมากขึ้น
และเราคิดว่าอีกไม่นาน
ที่เมอร์ลิโนจะให้เพรวิตีทำอะไรที่จริงจังมากขึ้น
วันหนึ่ง รอนไปพบโจอี้ เมอร์ลิโน
เขากลับมาหลังการพบกัน
และเขาบอกเราว่าโจอี้ แนะนำเขาให้รู้จักกับ "คนของเขา" ในบอสตัน
บ็อบบี้ ลุยซี่
บ็อบบี้เป็นหนึ่งในตัวหลักในแก๊งมาเฟีย
บ็อบบี้มีประวัติยาเสพติด
บ็อบบี้ ลุยซี่มีชื่อเสียงในเรื่องค้ายาเสพติด
และเราเชื่อว่าเขายังค้ายาอยู่
ทำไมเมอร์ลิโนถึงอยากให้เพรวิตีติดต่อกับลุยซี่
เพราะเขารู้ว่าลุยซี่ขนย้ายโคเคนได้
ทำไมมันถึงสำคัญนัก เพราะเมอร์ลิโนจะได้กำไรจากมัน
ตอนที่โจอี้แนะนำให้พวกเขารู้จักกัน
เพรวิตี ตอบโจอี้
ด้วยความเฉียบแหลมในเชิงกลยุทธ์ว่า
"เยี่ยมเลย ฉันก็มีคนที่บอสตันเหมือนกัน"
เขาคิดว่านั่นคือโอกาส ที่เราจะให้สายลับแฝงตัวเข้าไปได้
จอห์น เทอร์รี่โทรหาผม
เขาบอกว่า "โอกาสทองมาแล้ว"
"เรามีโอกาสรวบรวมหลักฐานทำคดี
เอาผิดลุยซีในบอสตัน และเมอร์ลิโนในฟิลาเดลเฟียแล้ว"
นั่นเป็นชื่อวิเศษสองชื่อสำหรับเอฟบีไอในทันที
อะดรีนาลีนหลั่งออกมา และผมก็แบบ "ได้"
"ฉันลงชื่อได้ที่ไหน"
แผนการคือลุยซี่ขายโคเคน ให้กับไมค์ แมคโกแวน
และลุยซี่จะแบ่งเงินที่ได้ให้เมอร์ลิโน
มันจึงเชื่อมโยงเมอร์ลิโน เข้ากับการขายยาให้แมคโกแวน
เรื่องที่แต่งขึ้นมาบังหน้าคือ ไมค์เป็นคนนำเข้าส่งออก
ซึ่งเป็นรหัสสำหรับ "ฉันจัดการ เรื่องยาเสพติดได้ ฉันจัดการเรื่องของโจรได้"
มันถูกออกแบบมา ให้ปรับเป็นอะไรก็ได้ตามที่คุณต้องการ
(บอสตัน)
ผมมีธุรกิจที่สนามบินโลแกน
สำนักงานนานาชาติไอริช
และเพราะผมควรจะพัวพันกับสินค้าของชาวไอริช
มันเลยมีธงชาติไอริช ตุ๊กตา ภูติจิ๋ว เต็มไปหมด
ผมเบื่อของเกี่ยวกับไอริชสุดๆ
ตอนที่เราเตรียมตัวสำหรับการพบกันครั้งแรก
ทีมเทคนิคเข้าไปในออฟฟิศผม
และต่อสายสัญญาณภาพและเสียง
แล้วก็ติดตั้งกล้องไว้ในนาฬิกาหลังโต๊ะ
เราสามารถถ่ายวิดีโอ เล็งตรงไปยังพวกมาเฟียได้
ภาพชัดมากและสามารถระบุได้ง่าย ว่าพวกเขาเป็นใคร
และเสียง เรามีโอกาสแบบนี้ไม่บ่อยนัก
การพบกันครั้งแรก วันนั้นเป็นวันสำคัญ
เพราะพูดง่ายๆ ก็คือ ผมไปคัดตัวต่อหน้าพวกเขา
(ไมค์ แมคโกแวน หรือ ไมค์ 'ไอริช')
และถ้าผมคัดตัวไม่ผ่าน
เราก็จบเห่ที่บอสตันในวันเดียว
ถ้าการประชุมครั้งแรกไม่ประสบความสำเร็จ ไม่ใช่แค่ปฏิบัติการนอกเครื่องแบบจะพังเท่านั้น
แต่มีความเสี่ยงสูงมาก ที่เพรวิตีและไมค์ แมคโกแวน
อาจถูกทำร้ายหรือถูกฆ่าได้
- มันควรจะหันไปทางอื่น… - ใช่
เราอยู่บนเชือกที่ตึงและไม่มีตาข่ายนิรภัย
พลาดครั้งเดียว คุณอาจตายได้เลย
(บ็อบบี้ ลุยซี่ หัวหน้าแก๊งมาเฟียบอสตัน)
ฉันมีบริษัทนี้ เป็นบริษัท นำเข้าและส่งออกอย่างถูกกฎหมาย
รอนแวะมาที่นี่นานๆ ที
เดือนที่แล้วเราทำอะไรไปสองสามอย่าง ซึ่งเป็นประโยชน์ต่อเราทั้งคู่
ผมพยายามโน้มน้าวพวกเขา ว่าผมทำงานกับเพรวิตีได้ดี
ทำให้เขามีเงินมากมายในฟิลาเดลเฟีย ผมทำแบบเดียวกันที่บอสตันได้
อยากให้นายทำงานกับเขา
ไม่ว่าเขาจะพูดอะไร เขาคือคนที่นายต้องติดต่อที่นี่ เข้าใจไหม
ไม่ว่าเขาจะทำยังไง โอเคนะ
ณ จุดนั้น ลุยซี่กับเพรวิตีขอให้ผม
ออกไปจากห้อง พวกเขาจะได้คุยกันเป็นการส่วนตัว
- อยากกินอะไรไหม - อยาก
ขอฉันคุยกับเพื่อนๆ ฉันแป๊บนะ ไมค์
ผมกังวลมาก
ผมคิดอะไรเป็นพันๆ อย่างอยู่ในหัว
เขาหวาดระแวง เขากลัว เขาประหม่า
เขา…
บางครั้งความหวาดระแวงก็ดีนะ
พวกเขาคุยกันประมาณห้านาที
แล้วผมก็กลับเข้าไป
แล้วเขาก็บอกว่า…
นายเป็นพวกเราแล้ว ไม่ต้องห่วงอะไรทั้งนั้น
"นายเป็นพวกเราแล้ว"
ในแก๊งมาเฟีย คำว่า "นายเป็นพวกเราแล้ว" เป็นคำพูดที่สำคัญมาก
เขาบอกว่า "นายจะทำงานให้ฉัน ภายใต้การคุ้มครองของฉัน"
ในใจผมมันแบบว่า "ตู้ม"
เราได้ผลลัพธ์ที่ดีสุดๆ แล้ว
ตอนนี้ได้เวลาลุยและทำข้อตกลงบางอย่างแล้ว
ตอนนี้ไมค์เป็นคนในแล้ว
และเราคืบหน้าไปมาก
เป็นยังไงบ้าง
ก็นะ เดิมๆ แหละ
ตอนนี้เราเข้าสู่ขั้นต่อไปได้แล้ว
ซึ่งก็คือการเสนอข้อตกลงโคเคน
บ็อบบี้ ฉันเริ่มโทรติดต่อคนแล้ว
มีผู้ชายคนนึงที่มีเพชร
โอ้ เพชรเหรอ
เขากำลังพูดถึง เพชรมูลค่าประมาณ 60,000 หรือ 70,000
ผมบอกลุยซี่ว่าคนที่มอบเพชรให้ผม
อยากแลกเพชรกับโคเคน ไม่ใช่เงินสด
นี่เป็นล็อตแรก ประมาณ 16,000
และเขาอยากแลกกับโคเคนสามก้อน
- อ๋อ เขาอยากแลกเปลี่ยนเหรอ - เขาอยากแลกเปลี่ยน
เขาอยากแลกเปลี่ยน
เขาอยากได้โคเคนสามก้อนแลกกับเพชร
สามก้อนเป็นสแลงข้างถนน หมายถึงโคเคนสามกิโลกรัม
ขอคุยด้วยหน่อยได้ไหม
เรามีปัญหา
ผมตามเขาไปข้างนอก ไปที่ปล่องบันได
นายต้องเข้าใจนะว่าสามปีที่ผ่านมา
ฉันเสียคนไปเกือบ 20 คนเพราะเรื่องนั้น
มันทำให้ฉันอ่อนแอลงมาก เข้าใจที่พูดใช่ไหม
และฉันไม่อยากข้องเกี่ยวกับมัน
การพบกันครั้งนั้นสำคัญมาก
และถ้ามันไม่สำเร็จ ก็อาจต้องเสียหลายๆ อย่างไป
- ฉันรู้ว่ามันเสี่ยง - ใช่
ฉันรู้ว่ามันเป็นเรื่องใหญ่แน่ ถ้านายโดนจับพร้อมของ
แต่ฉันมีคนขาวในย่านชานเมือง ที่อยากได้ของพวกนี้
ฟังนะ ไม่ว่านายจะอยากทำอะไร ก็ขอพระเจ้าคุ้มครองนาย
ขอให้นายทำเงินล้านได้
ฉันแค่ไม่อยากข้องเกี่ยวด้วย
วันนั้นแย่มาก
ข้อตกลงนั้นล่ม
เราทุ่มเทหนักมากเพื่อให้มันเกิดขึ้น
แต่ถ้าผมทำหน้าที่ของผมไม่ได้ เราก็จบเห่
ข้อตกลงโคเคนไม่เกิดขึ้น
มันเป็นหลุมดำขนาดใหญ่ในปฏิบัติการ
นั่นคือตอนที่เพรวิตีจัดการให้โทรคุยกันสามสาย
ระหว่างลุยซี่ในบอสตัน และเมอร์ลิโนในฟิลาเดลเฟีย
พยายามทำให้ข้อตกลงกลับมาเป็นตามแผนอีกครั้ง
เราทุ่มเททุกอย่างแบบหมดหน้าตัก ในการประชุมนัดนั้นนัดเดียว
ฮัลโหล
- ไง เพื่อน เป็นไงบ้าง - ไง ช่วงนี้เป็นไง
รอเดี๋ยวนะ ฉันต้องตามอีกคนมาพูดสาย
ฮัลโหล
- ไง เพื่อน - ว่าไง เพื่อน
- เป็นไง - เป็นไงบ้าง
เพื่อนของเราอยู่ในสายด้วยเนี่ย
- อ้อเหรอ ไง เพื่อน - ไง
หมอนั่นน่ะ นายจัดการ เรื่องที่ต้องทำให้เขาที่นั่นรึยัง
อ๋อ ใช่ เดี๋ยวจัดการให้
หมอนั่นน่ะ นายจัดการ เรื่องที่ต้องทำให้เขาที่นั่นรึยัง
"หมอนั่นน่ะนายจัดการ เรื่องที่ต้องทำให้เขารึยัง"
หมอนั่นคือสายลับของเรา ไมค์ แมคโกแวน
การที่โจอี้ เมอร์ลิโนถามคำถามนั้น
คือการอนุมัติให้มีการค้ายาเกิดขึ้น
เขาใช้ภาษาที่เข้ารหัสลับสุดยอด
แต่เป็นภาษาที่ชัดเจนมาก สำหรับเจ้าหน้าที่เอฟบีไอและพวกมาเฟีย
เมอร์ลิโนไฟเขียวให้พวกเขาค้ายากัน
จากคำพูดของโจอี้ ตอนนี้เขาได้เข้ามาเกี่ยวข้องแล้ว
วันที่คุยโทรศัพท์กันคือวันที่ 28
และในวันที่ 30 เมษายน
ผมนั่งอยู่ในออฟฟิศผม
และมีเสียงเคาะประตู
มีคนแปลกหน้ายืนอยู่ตรงนั้น
และเขาบอกว่าลุยซี่ส่งเขามา
นี่ วันนี้รถติดโหดมาก
ตอนที่เขาแนะนำตัว เขาแนะนำตัวเองว่าชื่อบ็อบบี้ คาร์โรซซา
แล้วผมก็จำชื่อนั้นได้ทันที เพราะพ่อของเขา
ก็เคยอยู่ในแก๊งมาเฟียเช่นกัน
อีกหนึ่งชั่วโมงเจอกันนะ
โอเค
- โอเคนะ - บาย
โอเค บาย
โอเค
น่าเสียดายที่นายมีหน้าต่างบานนั้น
เขาออกความเห็นเรื่องหน้าต่าง
เขาระวังตัวมาก
แล้วเขาก็เอากระเป๋าเอกสารวางบนโต๊ะผม
และเปิดมันออก
- ฉันเอานี่ให้นายได้ไหม - ได้สิ
เป็นไงล่ะ
ในนั้นมีห่ออยู่สองห่อ เป็นโคเคนสองกิโล
โอเค นั่นคงเป็นรหัสของนาย 215 มีความหมายอะไรกับนายไหม
215 ฟิลาเดลเฟีย
ทั้งสองห่อเขียนไว้ว่า 215
215 เป็นรหัสพื้นที่ของฟิลาเดลเฟีย
เท่าที่ผมรู้ ในฐานะเจ้าหน้าที่เอฟบีไอ
มันก็เหมือนกับการใส่ลายเซ็น ของโจอี้ เมอร์ลิโนไว้บนโคเคนพวกนั้น
แน่นอนว่านี่ไม่ใช่ครั้งแรกที่นายทำแบบนี้
วิธีที่นายทำงาน ฉันชอบวิธีจัดการของนายนะ
- ใช่ แน่นอน - สำเร็จราบรื่น
เราจะทำงานด้วยกันได้ดี
ทุกอย่างอยู่ในวิดีโอ
แลกเปลี่ยนโคเคนเรียบร้อย การซื้อขายเสร็จสิ้น ข้อตกลงสมบูรณ์
แต่ด้วยตัวของมันเองแล้ว มันยังไม่พอหรอกครับ
กล้องวงจรปิดนั่นมีศักยภาพ ที่จะเป็นหลักฐานที่แน่นหนามาก
แต่ลุยซีไม่ได้ถือยาเสพติดหรือเงิน
ก็เลยยังมีข้อมูลไม่พอ ที่จะเชื่อมโยงเรื่องทั้งหมดเข้าด้วยกัน
ในฟิลาเดลเฟีย
มีอาชญากรรมร้ายแรงที่ยังไม่คลี่คลาย
ที่เรากำลังพยายามหาข้อมูลอยู่…
(ใครฆ่าแอนโทนี่ เทอร์ร่า)
เพื่อดูว่าโจอี้ เมอร์ลิโน มีความเกี่ยวข้องอะไรกับคดีพวกนั้นไหม
(มาเฟียสั่งเก็บ เป็นการส่งสารใช่ไหม)
เราได้รับข้อมูลเกี่ยวกับ คนที่อยู่ในแก๊งของเขามานาน ราล์ฟ นาตาเล่
ซึ่งออกจากคุกหลังรับโทษคดียาเสพติดอยู่ 15 ปี
นาตาเล่กับเมอร์ลิโนถูกขังอยู่ด้วยกันในคุก
พวกเขาวางแผนกันไว้
ว่าจะเข้ายึดครองแก๊งมาเฟียฟิลาเดลเฟียในที่สุด
จริงๆ แล้วโจอี้ เมอร์ลิโนอยู่ใต้ราล์ฟ นาตาเล่
ราล์ฟ นาตาเล่ได้รับการยอมรับ จากแก๊งมาเฟียทั้งห้า
ให้รับช่วงต่อจากสแตนฟา
แต่โจอี้ เมอร์ลิโน
เขาคืออำนาจที่แท้จริง
แล้วโจล่ะ ขอถามเรื่องเขาหน่อยได้ไหม
โจเป็นชายหนุ่มที่ดีและไว้ใจได้
ผมพูดได้แค่นั้นแหละ
ผมรู้ถ้าผมมีปัญหาหรือเดือดร้อน
ผมจะอยากอยู่กับโจ เมอร์ลิโน
ราล์ฟ นาตาเล่เป็นหัวหน้า และโจอี้ เมอร์ลิโนเป็นรองหัวหน้า
แต่ก็เหมือนหุ่นเชิดตัวอื่นๆ แหละ
โจอี้กำลังชักใยอยู่ข้างหลังราล์ฟ
และเขาไม่ได้ภักดีต่อโจอี้
ในขณะที่เรายังติดตามเมอร์ลิโนอยู่
ผมเป็นคนเขียนคำร้องขออนุมัติ การดักฟังติดต่อกัน 18 ฉบับ
เพื่อดักฟังราล์ฟ นาตาเล่
ในฐานะจนท.ด้านเทคนิค
เราคือนักย่องเบาที่ถูกกฎหมาย
ดังนั้นถ้ามีใครบังเอิญเดินเข้ามา
เราไม่รู้หรอกว่าอาจเกิดอะไรขึ้น
อะพาร์ตเมนต์ของราล์ฟ นาตาเล่
เป็นตึกสูง
เขาอยู่ชั้นบนสุด พวกเขาเรียกมันว่าเพนต์เฮาส์
ราล์ฟอยู่ที่แอตแลนติกซิตี
และพวกเขาคาดว่าเขาจะอยู่ที่นั่นทั้งคืน
หน้าที่ของเราคือแอบเข้าไป
ติดตั้งไมโครโฟนในห้องนั่งเล่นของเขา
ช่างดูแลระบบล็อก พวกเขาเปิดประตูได้
และน้องแมวตัวนึงวิ่งตรงไปที่ประตู
ในวินาทีสุดท้าย
ช่างดูแลระบบล็อกคนนึงก็กันน้องแมวไว้ได้
ไม่งั้นเราคงไล่ตามมันไปทั่วตึก
แบบนั้นคงไม่ดีแน่
เราเข้าไปติดตั้งไมโครโฟนในนั้น
แล้วเจ้าหน้าที่สอดแนมก็บอกเราว่า
"ต้องออกไปจากที่นี่แล้ว"
"นาตาเล่กำลังกลับมาแล้ว"
เรามีเวลาไม่มาก
ทุกคนหยุดงาน และเริ่มเก็บกวาด
ออกจากที่นั่นก่อนที่เขาจะกลับถึงบ้าน
เราจับบทสนทนา บางช่วงบางตอนได้จากการดักฟัง
เราพบว่านาตาเล่กับลูกเขยของเขา
กำลังผลิตและขายยาบ้า
เทปเสียงนั้นไม่ได้พาดพิงถึงเมอร์ลิโน
แต่มันเป็นพัฒนาการที่สำคัญมาก
เราตัดสินใจจับกุมนาตาเล่ในช่วงเวลานั้น
วันนี้เอฟบีไอประกาศการจับกุม หัวหน้าแก๊งลาโคซานอสตรา
แห่งฟิลาเดลเฟีย เจอร์ซีย์ตอนใต้ ราล์ฟ นาตาเล่
ครั้งนี้เป็นข้อหาสมรู้ร่วมคิดในการขายยาบ้า
ซึ่งเกี่ยวข้องกับนักเลงท้องถิ่นชื่อดังอีกห้าคน
การที่ราล์ฟมีส่วนเกี่ยวข้องกับยาบ้า
ทำให้เขาโดนโทษประหารชีวิต
เขาเป็นพ่อค้ายาที่ถูกตัดสินว่ามีความผิด
เขาต้องติดคุกนานกว่าที่เขาจะมีชีวิตอยู่
มันจึงเป็นการตัดสินใจเชิงกลยุทธ์ของเรา
เพื่อให้แน่ใจว่าเราได้หว่านเมล็ดไว้แล้ว
ว่าเขารู้ว่าถ้าเขาอยากจะคุย เรื่องความร่วมมือในอนาคต
พวกเรายินดีจะรับฟัง
แต่เขาได้มอบชีวิตให้กับมาเฟียแล้ว
และเขาจะไม่คุย
ความกดดันที่จะต้อง เข้าถึงเมอร์ลิโนให้ได้ก็เลยเพิ่มขึ้น
เรารู้สึกว่าเราอยากได้และต้องการมากกว่านั้น
ตอนนี้ก็เลยขึ้นอยู่กับไมค์ แมคโกแวนทั้งหมด
(บอสตัน)
สำนักงานอัยการสหรัฐฯ ไม่พอใจ
ที่เราเชื่อมโยงลุยซี่กับการขายโคเคน
แม้ว่าเขาเป็นคนจัดการดีลเอง แม้เราจะคุยโทรศัพท์ก่อนหน้านั้น
แต่ผมก็ต้องบอกพวกเขาด้วย
ว่าไม่มีทางที่ลุยซีจะแตะต้องโคเคนด้วยตัวเอง
หัวหน้าแก๊งพวกนี้คิดแบบนั้น
ว่าถ้าพวกเขาไม่แตะต้องมัน พวกเขาก็ปลอดภัย
และแผนการตอนนั้นคือ ถ้าเราหาโคเคนเพิ่มได้
ผมจะพยายามจ่ายให้ลุยซีโดยตรง
- ฉันคุยโทรศัพท์อยู่ เดี๋ยวฉันเข้าไป - โอเค
วันนั้นผมอยู่ในออฟฟิศผม และก็เหมือนที่คาร์โรซซามาเมื่อเดือนเมษายน
มีเสียงเคาะประตู
เป็นทอมมี่ วิลสัน สมาชิกในแก๊งของลุยซี่
- ฉันนั่งรถไฟไปทั่วเลย - เป็นไงบ้าง
ดี ฉันแม่งกำลังจะตาย
มีปัญหาอะไรรึเปล่า
ไม่อะ ไม่มีเลย ไมค์
วิลสันเอาถุงกระดาษมา
และข้างในก็เป็นโคเคนอีกหนึ่งกิโล
- นี่ของดีใช่ไหม - แน่นอน
คนของนายน่าจะดีใจมาก ฉันว่ามันน่าจะเป็นโค้กที่ดีจากที่นี่
เขาเข้ามาในออฟฟิศ เอาโคเคนหนึ่งกิโลออกจากถุงของเขา
แล้วเขาก็ใส่มันลงไปในถุงที่ไมค์ส่งให้เขา
มันชัดเจนจนไม่ต้องสงสัยแล้ว
- บ็อบบี้จะมาไหม - ไม่
เพราะฉันต้องคุยกับเขา
เราอยากยืนยันให้แน่ใจว่า ลุยซี่เกี่ยวข้องโดยตรงกับการส่งของครั้งนั้น
ดังนั้นพอลุยซีโทรมา
ผมเลยบอกเขาว่าผมไม่ไว้ใจให้วิลสันถือเงินสด
เขาต้องมาเจอผมหน้าออฟฟิศผม
เจ้าหน้าที่พิเศษโรเบิร์ต แคลเลน
เราอยู่ในบริเวณของ 171 ถนนมิลค์
เวลาประมาณ 14:05 น.
กำลังถ่ายวิดีโอสายลับ
ที่สี่แยกถนนมิลค์กับถนนอินเดีย บอสตัน แมสซาชูเซตส์
แน่นอนว่าไมค์จะไปถึงที่นั่นก่อน ในฐานะสายลับ
เขาอยากจะแน่ใจว่าเขาปลอดภัย
ที่นี่เหมาะมาก มีคนเดินไปเดินมา
เป็นที่ที่จะไม่มีใครเห็นเรา
ไม่ถึงหนึ่งชั่วโมง ลุยซี่ก็เดินวางมาดมาตามถนน
นี่คือโอกาสเดียวของเรา
ที่จะได้ภาพลุยซี่รับเงินจากยาเสพติด
จังหวะที่ผมส่งเงิน 24,000 ให้เขา
ก็มีรถตู้มาบังจุดสอดแนม
ผมเลยดึงเงินกลับมา
พอรถตู้ผ่านไปแล้ว
ผมก็จ่ายเงินให้เขา
และมันชัดเจนมาก
เวลาประมาณ 14:10 น.
บ็อบบี้ ลุยซี่ขับรถออกไปหลังจากรับเงิน
จากสายลับ ด้วยรถกระบะดอดจ์
ดีกว่านี้ไม่มีอีกแล้ว นี่มันโฮมรันชัดๆ
เขาเสร็จเราแล้ว
(การค้ายาเสพติด)
ตอนนี้เรามีภาพลุยซี่รับเงินที่เกี่ยวกับโคเคนแล้ว
สำนักงานอัยการสหรัฐฯ ตัดสินใจว่า
มีหลักฐานมากพอที่จะเดินหน้าต่อแล้ว
เรามีหลักฐานของอาชญากรรมร้ายแรง
การฉ้อโกงแบบขบวนการ การค้ายาเสพติด
และตอนนี้ ในที่สุด ก็ได้เวลาจับโจอี้ เมอร์ลิโนแล้ว
เวลาประมาณเจ็ดนาฬิกาเช้าวันนี้
เจ้าหน้าที่เอฟบีไอไปที่อะพาร์ตเมนต์ชั้นสอง
และจับกุมโจอี้ เมอร์ลิโนวัย 37 ปี
ทำไมคุณไม่ลงในหนังสือพิมพ์ของคุณล่ะ ว่าพวกเขาเอาหมายค้นเปล่าๆ มาให้ฉัน
- คุณเป็นญาติเหรอคะ - ฉันเป็นแม่
- คุณเป็นแม่เหรอ - ออกไปได้แล้ว
เขาถูกจับไปจากท้องถนน
เช่นเดียวกับเพื่อนร่วมแก๊งและสมาชิกหลายคน
ที่เป็นระดับผู้นำของแก๊งมาเฟียฟิลาเดลเฟีย
วันนี้เรามาเพื่อประกาศ การจับกุมบุคคล 11 ราย
รวมถึงโจเซฟ เมอร์ลิโนด้วย
ภายหลังการสอบสวนอย่างเข้มข้น ที่ดำเนินมายาวนาน
เกี่ยวกับกิจกรรมลาโคซานอสตรา
เมอร์ลิโนและพวกอีกสามคน ถูกกล่าวหาว่าสมคบกัน
เพื่อจำหน่ายโคเคน
และโคเคนถูกจำหน่าย
ให้กับบุคคลท่านหนึ่ง ซึ่งที่จริงแล้วเป็นสายลับของเอฟบีไอ
เงาของแก๊งมาเฟีย ปกคลุมฟิลาเดลเฟียมาเป็นเวลานานแล้ว
อาจถึงเวลาที่จะเห็นแสงสว่างสักที
มันเป็นเรื่องใหญ่
ในที่สุดเมอร์ลิโน ก็จะได้เผชิญหน้ากับกระบวนการยุติธรรม
หลังจากเมอร์ลิโนถูกจับกุม
มีคนบอกให้ผมไปที่ศาลประจำเขตแคมเดน
ราล์ฟ นาตาเล่ถูกพาตัวเข้าไป ในห้องพยานห้องหนึ่ง
เขาบอกผมว่าเขาอยากให้ความร่วมมือ
มันเป็นช่วงเวลาที่น่าทึ่งมาก
ราล์ฟ นาตาเล่เป็นหัวหน้าแก๊งมาเฟียคนแรก ที่ยังดำรงตำแหน่งอยู่
ในประวัติศาสตร์ของมาเฟียอเมริกัน
ที่มาให้ความร่วมมือกับตำรวจ
และเรายอมรับความร่วมมือของเขา
ราล์ฟ นาตาเล่คิดได้ว่า ถ้าเขาถูกตัดสินว่ามีความผิดในคดียาเสพติดนี้
เขาจะถูกตัดสินจำคุก
ซึ่งจะทำให้เขาได้ออกจากคุกยากมาก
ความจริงที่ว่านาตาเล่ให้ความร่วมมือกับตำรวจ อาจจะเป็นความลับที่คนรู้กันทั้งโลกแล้ว
แหล่งข่าวจากจนท.บังคับใช้กฎหมาย ระบุว่านาตาเล่ให้ข้อมูลมากมาย
เขาพูดถึงการฆาตกรรมโดยแก๊งมาเฟีย และกิจกรรมอื่นๆ ของแก๊งมาเฟีย
ราล์ฟ จอมหักหลัง คนทรยศ
มันน่าคลื่นไส้มาก
ขอบคุณพระเจ้าที่เขาไม่เกี่ยวข้อง กับสงครามเวียดนาม
ไม่งั้นคงยกอเมริกา ให้คนอื่นทั้งประเทศเลย ไอ้หมอนี่
ผมทำไม่ได้จริงๆ
ผมติดคุกมามากกว่า 32 ปี แต่ไม่เคย มีความคิดว่าจะเป็นคนทรยศเลยสักวัน
และผมรับพวกเขาไม่ได้ ผมรับไม่ได้
ตอนนี้มีคนทรยศเยอะมาก ทุกคนมีพอดแคสต์
การที่ราล์ฟยอมให้ความร่วมมือ ช่วยให้เราตั้งข้อหาฆ่าและพยายามฆ่า
กับเมอร์ลิโนและพวกได้
ตอนนี้เราต้องพิสูจน์ สิ่งที่เรากล่าวหาว่าพวกเขาทำ
ต่อหน้าคณะลูกขุน 12 คน ที่ไม่รู้อะไรเกี่ยวกับเรื่องนี้เลย
- อย่าสะดุดนะ - โจอี้ เป็นยังไงบ้าง
แม้ว่าการพิจารณาคดีของสแตนฟาจะใหญ่แล้ว แต่ครั้งนี้ใหญ่กว่าอีก
สื่อเยอะมาก
วันนี้คุณเป็นยังไงบ้าง
- มีอะไรจะพูดไหมคะ - ไม่มี
หาที่นั่งยากมาก
เพราะหัวหน้าแก๊งมาเฟีย ราล์ฟ นาตาเล่จะขึ้นให้การ
ปรักปรำโจอี้ เมอร์ลิโนและลูกน้องของเขา
ราล์ฟถูกพาตัวไปที่คอกพยาน
ความท้าทายคือการโน้มน้าวให้คณะลูกขุนเชื่อ
ในสิ่งที่เขาให้การไว้
คุณเคยเป็นสมาชิกองค์กรอาชญากรรมใช่ไหม
ใช่ครับ
- องค์กรนั้นชื่ออะไร - ลาโคซานอสตรา
แล้วโคซานอสตราคืออะไร
โคซานอสตราคือหนทางลงสู่นรก
และไม่ว่ามันจะเป็นการขู่กรรโชก ไม่ว่าจะเป็นการทำร้ายร่างกาย
หรือการฆาตกรรม
เมื่อได้ขึ้นสู่ตำแหน่งหัวหน้าแก๊งแล้ว
คุณปกครองทุกคนและทุกอย่าง
นั่นก็คือโจอี้ เมอร์ลิโนนั่นเอง
นาตาเล่วัย 65 ปี ยอมรับว่ายิงคนตายสองคน
เขาบอกว่าเขาสมคบคิด กับเพื่อนนักเลงเพื่อฆ่าคนอีกหกคน
นาตาเล่ยังเล่ารายละเอียด พิธีรับเข้าแก๊งมาเฟียของตัวเองอีกด้วย
เขาบอกว่าไม่ใช่ใครอื่น แต่เป็นโจอี้ เมอร์ลิโนนั่นเอง
ที่เป็นคนทำพิธีสาบานลับของมาเฟียให้เขา
ราล์ฟ นาตาเล่เป็นจิ๊กซอว์ชิ้นหนึ่ง
แต่คุณต้องการภาพทั้งภาพ เพื่อตัดสินว่ามีความผิด
ด้วยวิดีโอเทปของไมค์
และการดักฟังของเพรวิตี
เรารู้สึกว่าเรามีหลักฐานพอแล้ว
ตอนนี้เราต้องรอจนกว่า คณะลูกขุนจะกลับมาพร้อมคำตัดสิน
มันเป็นการไต่สวนนานสี่เดือน
และตอนที่คณะลูกขุนกลับมาพร้อมคำตัดสิน
ผมเรียกมันว่าเซอร์ไพรส์
โจอี้ เมอร์ลิโน หัวหน้าแก๊งมาเฟียหนุ่มจอมโหด
กำลังมุ่งหน้าไปเรือนจำคืนนี้ แต่ไม่ตลอดชีวิต
ในการตัดสินใจที่น่าตกใจ
คณะลูกขุนปฏิเสธ ข้อหาฆาตกรรมและค้ายาเสพติด
และตัดสินว่าเมอร์ลิโนกับพรรคพวก มีความผิดฐานฉ้อโกงแบบขบวนการ
โจอี้ถูกตัดสินว่ามีความผิดในข้อหาขู่กรรโชก ปล่อยเงินกู้โหด และการพนัน
แต่ไม่ถูกตัดสินในข้อหาฆาตกรรม พยายามฆ่า หรือคดียาเสพติด
พวกเขาแพ้คดียาเสพติด เพราะเสียงของโจอี้ ที่อัดไว้นั้นมันคลุมเครือมาก
จัดการเรื่องที่ต้องทำให้เขาที่นั่นรึยัง
คุณไม่รู้ว่าโจอี้กำลังพูดเรื่องอะไร
ส่วนไหนในเทปเหรอที่เขาพูดถึงโคเคน
โจอี้รอดจากคดียาเสพติดไปได้
แม้ว่าคนของเขาในบอสตัน จะถูกตัดสินว่ามีความผิด
คณะลูกขุนไม่รับฟังคำให้การของราล์ฟ นาตาเล่ อดีตเจ้าพ่อมาเฟียที่ผันตัวมาเป็นพยาน
จึงตัดสินให้เมอร์ลิโน และจำเลยร่วมอีกหกคนพ้นผิด
จากข้อหาฆาตกรรมหรือพยายามฆ่า ที่เกี่ยวข้องกับมาเฟีย 11 คดี
ราล์ฟดูไม่น่าเชื่อถือ เพราะอดีตในโลกอาชญากรรมของเขา
เขาอาจต้องติดคุกตลอดชีวิต
และผมคิดว่าคณะลูกขุนรู้สึกว่า เขาจะพูดอะไรก็ได้เพื่อจะหลีกเลี่ยงมัน
คำตัดสินชี้ให้เห็นถึงเรื่องนั้น
เราผิดหวังที่เขาไม่โดน ข้อหาฆาตกรรมและยาเสพติด
แต่โจอี้ เมอร์ลิโนและคนอื่นๆ ก็ได้รับโทษจำคุก
นานถึง 14 ปี ในเรือนจำกลาง
และเมืองนี้ก็ปลอดภัยขึ้นแน่นอน เมื่อเมอร์ลิโนอยู่ในคุก
หัวหน้าแก๊งทุกคนตายหรือไม่ก็ติดคุก ง่ายๆ แค่นั้นเอง
ผมมั่นใจว่าจะเป็นแบบนั้นต่อไป
เราจะสืบสวนองค์กรอาชญากรรมต่อไป
และเราจะดำเนินคดีให้สำเร็จต่อไป
สิ่งที่เอฟบีไอทำสำเร็จในช่วงเวลานั้น
คือชัยชนะติดต่อกัน
ของผู้บังคับใช้กฎหมาย ในการปราบปรามอาชญากรรมองค์กร
และแต่ละคำตัดสินลงโทษ ก็ทำให้แก๊งอาชญากรค่อยๆ ลดลง
ทุกวันนี้ยังมีแก๊งมาเฟียอยู่ไหม มีแน่นอน
มันมีอิทธิพลเหมือนเดิมไหม มันทำเงินได้เท่าเดิมรึเปล่า
พวกเขาใช้ความรุนแรงและการฆาตกรรม เหมือนที่เคยทำรึเปล่า
ไม่แล้ว
ในช่วงปี 1990
เอฟบีไอกำจัดผู้นำแก๊งมาเฟียฟิลาเดลเฟีย
รวมถึงสมาชิกตัวจริง และพวกที่เกี่ยวข้องอีกหลายคน
แก๊งมาเฟียฟิลาเดลเฟียถูกทำลาย และไม่เคยเหมือนเดิมอีกเลย
(ราล์ฟ นาตาเล่ถูกตัดสินจำคุก 13 ปี)
(ข้อหาค้ายา ฉ้อโกงแบบขบวนการ และติดสินบน)
(เขาติดคุกอยู่หกปีและเสียชีวิต ในเดือนมกราคม ปี 2022 ขณะที่อายุ 86 ปี)
(โจอี้ เมอร์ลิโนติดคุก 11 ปี จากโทษจำคุก 14 ปี)
(เขาได้รับการปล่อยตัวเมื่อปี 2011)
(เอฟบีไอยังคงจับตาดูเขาอยู่)
คำบรรยายโดย กมลรัตน์ ชุติเชาวน์กุล